Kuva, joka sisältää kohteen koira, teksti, nisäkäs

Kuvaus luotu automaattisesti

**Tervetuloa kiharakarvaisten noutajien erikoisnäyttelyyn 24.5.2025!**

Näyttelyn tuomarina toimii Roz Davies, Iso-Britannia.

Näyttelypaikka sijaitsee Tuulosen kauppakeskuksen piha-alueella, ABC-kylmäaseman päädyssä. Osoite: Tuulosentie 1, 14810 Tuulos

Ohessa näyttelymme arvioitu aikataulu, muistathan tulostaa sähköpostiin saamasi numerolapun mukaan. Muistathan myös ottaa mukaan koiran rekisterikirjan, rokotustodistuksen, ja hakaneulan numerolapun kiinnittämistä varten. Ota koirallesi näyttelyremmi, makuualusta ja vesikuppi.   
  
Kehän ympärille mahtuu hyvin rajallinen määrä telttoja. Noudatathan järjestäjien ohjeita telttojen pystytyksessä. Kielletyille paikoille pystytetyt teltat tullaan siirtämään muualle.

Näyttelyn aloitamme epävirallisella kotikoiraluokalla, josta jatkamme virallisilla luokilla.

Näyttelyssä on käytössä sähköinen tulospalvelu ja arvostelut.

Näyttelyssämme ei ole myynnissä painettua luetteloa. Näyttelyssämme on käytössä näyttelyluettelona näyttelyn tulospalvelun tuottava mobiilisovellus. Sovellus on ladattavissa App Store- ja Google Play -sovelluskaupoista nimellä ”Showlink”. Sähköisen näyttelyluettelon hinta sovelluskaupassa on 3,49 €. Luettelo julkaistaan näyttelypäivän aamuna kello 6.00.

Lähin päivystävä eläinlääkäri on Eläinlääkäriasema Helmi, Pitkätanhuankatu 2, 13130 Hämeenlinna. P. 0103712400

Ilmoittaessaan koiransa näyttelyyn näytteilleasettaja sitoutuu noudattamaan Suomen Kennelliiton voimassa olevia näyttelysääntöjä ja täydentäviä ohjeita sekä rokotusmääräyksiä. Alueelle ei saa tuoda typistettyjä koiria.

**Rokotusten tarkistus**   
Rokotustodistukset tarkastetaan pistokokein näyttelypäivän aikana ilman erillistä rokotustarkastuspistettä.

**Tiedustelut**   
Tiedustelut ennen näyttelyä ja näyttelypäivänä:   
sähköposti: nayttely@kiharakerho.net   
puh. 0405889611/Merja Takala (näyttelypäivänä soittamalla, muulloin tekstiviestitse)  
  
  
  
Toivotan mukavaa näyttelypäivää kaikille!

**Merja Takala   
Merja Takala****Aikataulu**

KOTIKOIRAT 2 KLO 10

PENNUT 3   
PPU 1   
PEU 1   
PPN 1  
  
UROKSET 18 KLO 10:15  
JUN 5   
AVO 3   
KÄY 1   
VAL 5  
VET 4

NARTUT 25 KLO 12:15   
JUN 7   
NUO 1   
AVO 7   
KÄY 1   
VAL 6   
VET 3

**Lounastauko pidetään urosten ja narttujen arvostelun välissä arvioidusti n. klo 11:45.**

**Rokotusmääräykset ja antidoping**

**Kennelliiton rokotusmääräykset:**

Hyväksytty jalostustieteellisessä toimikunnassa 28.3.2023, voimassa 1.6.2023 alkaen

Koiranäyttelyissä, -kokeissa ja -kilpailuissa sekä muissa järjestetyissä koirien joukkotilaisuuksissa (myöhemmin tapahtuma) noudatetaan alla olevia rokotusmääräyksiä. Tapahtuman järjestäjien velvollisuutena on tarkistaa, että rokotusmääräyksiä on noudatettu. Koiralla tulee olla rokotustodistus (Omakoira-sovelluksessa näkyvä rokotustieto, rokotuskirja tai lemmikkieläinpassi), johon eläinlääkäri on merkinnyt rokotuspäivän, rokotteen viimeisen voimassaolopäivän, koiran tunnistusmerkintätiedot ja edelliset rokotukset.

Penikkatauti-, parvovirusripuli, tarttuva maksatulehdus- ja kennelyskärokote (nelosrokote tai kolmoisrokote ja kennelyskärokote) suositellaan annettavaksi ensimmäisen kerran 12 viikon ikäiselle pennulle. Tehosterokote annetaan valmisteyhteenvedon mukaisesti. Ensimmäinen raivotautirokotus (rabies) annetaan valmisteyhteenvedon mukaisesti, yleensä 4 kk ikäiselle pennulle. Rokotustodistuksesta tulee ilmetä koiran yksiselitteiset tunnistustiedot sekä koiralle annetun rokotteen valmisteyhteenvedon mukainen rokotuksen viimeinen voimassaolopäivä.

**Jotta koira voi olla läsnä tapahtumassa, tulee koiralla olla voimassa seuraavat rokotukset:**

*Penikkatauti-, parvovirusripuli- ja tarttuva maksatulehdusrokotus:*  
Koiran pitää olla rokotettu penikkatautia, parvovirusripulia ja tarttuvaa maksatulehdusta vastaan. Pentuiässä annetut rokotteet tai vanhempana annetut tehosteet ovat voimassa ko. rokotteen valmisteyhteenvedon mukaisesti. Huomioi rokotteen varoaika ennen rokotteen voimassaoloa.

*Raivotautirokotus(rabies):*  
Koiran tulee olla rokotettu raivotautia vastaan. Rokotukset ovat voimassa valmisteyhteenvedon mukaisesti. Huomioi rokotteen varoaika ennen rokotteen voimassaoloa. Vanhentuneen penikka-, parvovirusripuli- ja tarttuva maksatulehdusrokotuksen sekä raivotautirokotuksen

*Varoaika:*  
Jos koiran rokotus on vanhentunut, tulee se kaikissa tapauksissa uusia vähintään valmisteyhteenvedossa mainitun varoajan mukaisesti ennen tapahtumaa (yleensä 21-30vrk). Koira saa osallistua tapahtumaan seuraavana päivänä varoajan päättymisen jälkeen, eli mikäli varoaika on 21 päivää, saa koira osallistua tapahtumaan 22. päivä rokotuksesta.

**Koirien tartuntatauteihin liittyviä määräyksiä**


Jos koira sairastuu penikkatautiin, parvovirusripuliin, tarttuvaan maksatulehdukseen, kennelyskään tms. hengitystie- tai mahasuolikanavan tulehdukseen, koira ei saa olla läsnä tapahtumassa ennen kuin se on ollut vähintään kaksi viikkoa oireeton. Sama rajoitus koskee myös saman talouden oireettomia koiria. Loistartunnat on asianmukaisesti hoidettava ennen kuin koira voi olla läsnä tapahtumassa

Tunnistusmerkintä on pakollinen Kennelliiton virallisissa näyttelyissä, kokeissa ja kilpailuissa. Mikäli koiralla on siru, jota yleisimmät lukulaitteet eivät tunnista, on koiran omistajalla oltava mukanaan lukulaite, joka kyseisen sirun pystyy lukemaan. Jos tarkastuksessa löytyy koira, jota ei ole tunnistusmerkitty, tulee järjestäjän sulkea kyseinen koira pois tästä tapahtumasta.

Antidoping-valvonta: Suomen Kennelliiton valtuuston hyväksymät antidopingsäännöt ja dopingvalvonta koskevat kaikkia Suomen Kennelliiton myöntämiä näyttelyitä, kilpailuja ja kokeita. Ajankohtaisinta tietoa osoitteessa: www.kennelliitto.fi

**Pääyhteistyökumppani**



****

**Muut yhteistyökumppanit**

Kuva, joka sisältää kohteen teksti, logo, Fontti, muotoilu

Tekoälyn generoima sisältö voi olla virheellistä.